בתי מגורים עצומים אחרים בסגנון ערבי-מוסלמי נבנו במהלך המאה ה-19 והפכו בהדרגה לבתי מלון או מבני תרבות פופולריים במאה ה-20. בנוסף, סידי בו-סעיד מפורסם גם בבתי הקפה המרהיבים שלו, שמושכים תיירים מכל רחבי העולם וגם תיירי פנים מתוניסיה. בתי קפה רבים מוצבים על גדות הצוק שעליו יושב הכפר וצופים אל מפרץ תוניס; עם זאת, שלושה מהם בולטים במיוחד בפופולריות שלהם:
ידוענים מן הכפר.
מאז ראשית המאה ה-19 משך הכפר מספר רב אמנים מפורסמים, בהם ציירים, פסלים ומוזיקאים (רובם צרפתים), שעם השנים התוו לו את ההגדרה "כפר אמנים". בין האמנים שהתגוררו בכפר היו נמנים פרנסואה-רנה דה שאטובריאן, גוסטב פלובר, פאול קלה, אוגוסט מאקה, אלפונס דה למרטין, אנדרה ז'יד, סידוני גבריאל קולט וסימון דה בובואר. הפילוסוף הנודע מישל פוקו, שלימד תקופה מסוימת באוניברסיטת תוניס, אף קיבל השראה לספרו "הארכאולוגיה של הידע" בעת שהתגורר בכפר, וכתב אותו שם.
נשיא תוניסיה לשעבר, אל-באג'י א-סבסי, הוא יליד סידי בו סעיד.
יוני גטרו
מנפאואר ישראל
Ten חברה לדלק
הטיסה (סדרת טלוויזיה)
הטיסה (ברוסית: Полёт) היא סדרת טלוויזיה רוסית מז'אנר מותחן פסיכולוגי, שנכתבה ובוימה על ידי פיוטר טודורובסקי הבן. הפרויקט הופק על ידי 1-2-3 Productions. פרק הבכורה שודר ב-27 בספטמבר 2020 בפסטיבל Serial Killer בברנו, שם קיבלה את הפרס הראשי כסדרת הטלוויזיה הטובה ביותר. על מסכי הטלוויזיה "הטיסה" הופצה ב-25 בינואר 2021 ברשת THT ועל גבי שרתי הסטרימינג Premier.
תקציר עלילת הסדרה.
שישה עובדי המחלקה המשפטית של חברת הבנייה המוסקבאית "BIG" היו אמורים לצאת לנסיעת עסקים לעיר פרם, אך הם התבלבלו במציאת שער היציאה בנמל התעופה. לאחר זמן מה נודע להם שהמטוס שעליו היו אמורים לעלות התרסק וכל נוסעיו נהרגו. לאחר ששרדו בצורה מופלאה, כל אחד מהגיבורים מתחיל להשתנות. שינויים מתריעים על קרובי משפחה ומכרים, מכריחים אותם לחשוב מה האנשים האלה באמת מסתירים.
הפקה והפצה.
לראשונה, מפיק הפרויקט ולרי פיודורוביץ' דיבר על הסדרה של פיוטר טודורובסקי הבן בנובמבר 2018. באותה שנה צולם פרק הפיילוט ותהליך הצילומים לסדרה נמשך מאפריל ועד דצמבר 2019. פרק הבכורה של הסדרה ברוסיה שודר ב-25 בינואר 2021 ברשת TNT (גרסה עד גילאי 16+) ובשירות הווידאו Premier (בגרסה למבוגרים). הסדרה שווקה בפסטיבלים בינלאומיים בשם "ששה מושבים ריקים (Six Empty Seats).
פרק מהסדרה השנייה, שצולם בשנת 2019, שבו הגיבור מיכאיל יפרמוב יושב מאחורי ההגה של מכונית שיכורה, חוזר באופן אקראי על האירועים האמיתיים שקרו אז לאמן המכובד של רוסיה ב-8 ביוני 2020, כשנהג בגילופין, גרם למותו של אדם ונכלא.
הכרה.
בספטמבר 2020 קיבלה הסדרה את הפרס הראשי כסדרת הטלוויזיה הטובה ביותר בתוכנית התחרות הראשית של פסטיבל Serial Killer הבינלאומי בברנו.
נירלט צבעים
אירינה יונסקו
אירינה יונסקו (בצרפתית: Irina Ionesco; 3 בספטמבר 1930 - 25 ביולי 2022) הייתה צלמת צרפתייה.
ביוגרפיה.
יונסקו נולדה בפריז למשפחת מהגרים מרומניה, מגיל ארבע ועד חמש עשרה הוריה שלחו אותה לגור ברומניה אצל קרובי משפחתה אשר היו אומני קרקס, מגיל חמש עשרה ועד עשרים ושתיים הופיעה גם היא באומנות קרקס.
ב-1965 ילדה את בתה היחידה אווה יונסקו, כצלמת ב-1974 היא פתחה תערוכה בפריז, יצירות שלה פורסמו גם במספר מגזינים וספרים.
היא נודעה בצילומים בהם מופיעה בתה הקטנה, היא החלה לעסוק בצילום שלה מ-1969 וב-1974 החלה בפרסום תמונות של בתה, התמונות שצלמה את בתה בעירום נהיו לשנויות במחלוקות, היא גם צילמה אותה עירומה לשער עיתון דר שפיגל ותמונותיה של אווה הופיעו על שער המדורה הספרדית של פנטהאוז. בתה המשיכה לשמש כמוזה שלה עד גיל שתים עשרה אז שירותי הרווחה התערבו ובתה נלקחה ממנה, אחרי כן לאורך הזמן מערכת היחסים בין השתיים לוותה במשברים ואווה אף טענה כי אמה התעללה בה ונלחמה על הזכויות לבעלות על התמונות בהן הופיעה.
ב-2012 בתה תבעה אותה וזכתה במשפט והיא הייתה צריכה לשלם פיצויים לאווה על סך 10,000 יורו על כך שצילמה קטינה בעירום.
יצירותיה אופיינו כמציגות נשים בלבוש מפואר עם אופי מיני.
יונסקו נפטרה ב-25 ביולי 2022.
ג'ק האריסון
ג'ק דייוויד האריסון (באנגלית: Jack David Harrison; נולד ב-20 בנובמבר 1996) הוא כדורגלן אנגלי, המשחק בעמדת הקשר ההתקפי בלידס יונייטד מהפרמייר ליג.
ב-2016 נבחר האריסון ראשון בדראפט ה-MLS, ובאותה שנה דורג במקום השני מבין שחקני הליגה המצטיינים שמתחת לגיל 24.
ראשית חייו.
האריסון נולד בסטוק-און-טרנט וגדל בבולטון שבמנצ'סטר רבתי. בגיל שבע החל האריסון לשחק באקדמיית הכדורגל של ליברפול, אך עבר תוך זמן קצר לזו של מנצ'סטר יונייטד, שם שיחק שבע שנים. בגיל 14 החליטו האריסון ואמו לעבור ללמוד בארצות הברית, בבית הספר ברקשייר שבשפילד, מסצ'וסטס, שם שיחק במועדון הנוער של המחוז, בלאק רוק. ב-2015 זכה האריסון בפרס גאטורייד לשחקן המצטיין בבתי ספר תיכוניים במדינה. האריסון היה אחד מתוך חמישה שחקנים לא-אמריקאיים הזוכים בפרס זה, כשכל הזכיות החלו ב-2012.
קריירת מועדונים.
ניו יורק סיטי.
ב-2015 שיחק האריסון באוניברסיטת וייק פורסט, ובשורותיה זכה בתארים אישיים רבים כשחקן שנה ראשונה. בדצמבר אותה שנה ניסתה קבוצת ניו יורק סיטי להחתים את האריסון לפני הדראפט, בטענה שמדובר בשחקן שגדל במועדון, זאת מכיוון ששיחק בקבוצת הנוער של מנהטן השייכת לארגון, במשך שלוש השנים האחרונות. עם זאת, דחה ה-MLS את הבקשה, והאריסון נכלל בדראפט כשחקן הצעיר ביותר שעמד לבחירה. ב-14 בינואר 2016 נבחר האריסון בבחירה הראשונה, הכדורגלן הראשון בתולדות וייק פורסט שנבחר במיקום זה, על ידי שיקגו פייר והועבר בטרייד לניו יורק סיטי בתמורה לבחירה הרביעית, ברנדון וינסנט, וסכום כסף נוסף. זמן קצר לאחר הדראפט התגלה כי האריסון סובל משבר בעצם האגן, פציעה שהשביתה אותו למשך כשלושה חודשים.
עונת 2016.
האריסון ערך את הופעת הבכורה שלו בניו יורק סיטי ב-21 במאי 2016, כאשר נכנס כמחליף בדקה ה-57 במשחק שהסתיים בתבוסה 0–7 מול ניו יורק רד בולס ביאנקי סטדיום. על אף התבוסה, זכה האריסון לשבחים על ביצועיו במהלך המשחק. ב-2 ביוני הפך האריסון לכובש הצעיר ביותר בתולדות המועדון, כאשר הבקיע שער בכורה בהופעתו הראשונה בהרכב במשחק מול ריאל סולט לייק, שהסתיים בהפסד בתוצאה 2–3. ב-3 ביולי כבש האריסון את השער הראשון, בישל את השני ונבחר לשחקן המצטיין ב"דרבי של נהר ההאדסון", בניצחון הראשון אי פעם של סיטי על רד בולס. בסיום העונה היה האריסון בין המועמדים הסופיים לזכייה בתוארי רוקי העונה של ה-MLS ושער העונה, אך לא זכה בשניהם.
עונת 2017.
במרץ 2017 קיבל האריסון גרין קארד, יחד עם שניים מחבריו לקבוצה, ולניו יורק סיטי התפנה מקום לשלושה שחקנים בינלאומיים נוספים. האריסון הבקיע את שערו הראשון לעונת 2017 במשחק מול סן חוזה ארת'קווייקס ב-1 באפריל, שהסתיים בניצחון קבוצתו 1–2. ב-29 באפריל הבקיע צמד ראשון במועדון, בניצחון 2–3 על קולומבוס קרו. האריסון כבש את השער הראשון בניצחון 0–2 על ניו יורק רד בולס ב-24 ביוני, שהיה הניצחון הראשון בהיסטוריה של קבוצתו ברד בול ארנה. סמוך למועד עזיבתו למנצ'סטר סיטי זכה האריסון לשבחים מחבריו לקבוצה לשעבר, אנדראה פירלו ופרנק למפארד, על הופעותיו.
מנצ'סטר סיטי.
ב-30 בינואר 2018 עבר האריסון למנצ'סטר סיטי, המועדון הבכיר במסגרת חברת האחזקות "קבוצת סיטי פוטבול", אליו השתייכה גם ניו יורק סיטי, וחתם על חוזה רב-שנתי עד לסיום עונת 2020/2021. לאחר שהסתיימה תקופת השאלתו הראשונה ללידס יונייטד חזר האריסון למנצ'סטר סיטי. בעוד לידס הייתה מעוניינת לרכוש את האריסון, דווח כי סיטי העריכה את שוויו בכ-20 מיליון ליש"ט. ב-1 ביולי 2019 הסכים האריסון להאריך את חוזהו בסיטי בעונה נוספת, וב-10 באוגוסט חתם על חוזה השאלה לעונה נוספת, השלישית ברציפות, בלידס יונייטד.
השאלה למידלסברו.
עם הגעתו למנצ'סטר סיטי, הושאל האריסון למידלסברו מהצ'מפיונשיפ, תחת המאמן שזה עתה מונה במועדון, טוני פוליס. האריסון ערך את הופעת הבכורה שלו במידלסברו ב-17 בפברואר 2018, כאשר נכנס כמחליף בדקה ה-83 במשחק בו הפסידה קבוצתו 0–1 לקארדיף סיטי. בסך הכל שותף האריסון בארבעה משחקים במדי מידלסברו, אך התקשה להתחרות בשחקני ההרכב הקבועים ששיחקו בעמדתו, אדאמה טראורה וסטיוארט דאונינג.
השאלה ללידס יונייטד.
עונת 2018/2019.
לאחר שהיה חלק מהסגל של מנצ'סטר סיטי במהלך מסע המשחקים של הקבוצה בארצות הברית, הושאל האריסון ב-30 ביולי 2018 ללידס יונייטד מהצ'מפיונשיפ עד תום העונה. האריסון ערך את הבכורה שלו בלידס במשחק פתיחת העונה ב-5 באוגוסט, כשאר נכנס כמחליף בניצחון הביתי 1–3 על סטוק סיטי. הופעת הבכורה בהרכב במסגרת הליגה הייתה ב-31 באוגוסט, כאשר פתח במקום פבלו ארננדס הפצוע, במשחק מול מידלסברו שהסתיים בתיקו 0-0. ב-15 בספטמבר הבקיע האריסון את שער הבכורה שלו בלידס, שער שוויון מול מילוול בדקה ה-89, במשחק שהסתיים בתוצאה 1-1.
האריסון הבקיע את שערו השני לעונה ב-11 בינואר 2019 בניצחון 0–2 על דרבי קאונטי, מול חברו לשעבר בקבוצת ניו יורק סיטי, פרנק למפארד. במשחקו ה-100 בקריירה, כבש האריסון את שער הניצחון (שהיה הרביעי שלו לעונה) מול שפילד ונסדיי באלנד רואד, שהסתיים בתוצאה 0–1.